Diari Oficial de la Generalitat Valenciana


Sumari del DOGV 5477, del 26-03-2007 (2007/3529)

RESOLUCIÓ de 12 de març de 2007, de la consellera de Turisme, com a presidenta de l'Agència Valenciana del Turisme, per la qual es regulen i convoquen les ajudes d'assistència tècnica per a la planificació turística a les entitats locals de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5477

Data del DOGV
:   26-03-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/3529


Data del document
:   12-03-2007

Organisme emissor
:   Conselleria de Turisme

Tipus de document
:   Resolució

Anàlisi jurídica

 Descriptors 

:   * Agència Valenciana del Turisme
    * ajuda pública
    * indústria hotelera
    * administració local
    * suport econòmic
    * turisme

L'Agència Valenciana del Turisme té, entre les seues funcions l'execució, coordinació i impuls d'accions de promoció i desplegamnt del sector turístic; la comercialització, informació i difusió del producte turístic; la formació, assistència tècnica i financera; la gestió i explotació d'oficines i establiments turístics i, en general, la realització de les activitats necessàries per a una millor promoció de l'oferta turística de la Comunitat Valenciana.
La Direcció General de Turisme d'Interior impulsa, en matèria de planificació turística, els plans estratègics de turisme en comarques de l'interior de la Comunitat Valenciana, àmbit per al qual es considera més adequat este tipus d'actuació, per la qual cosa, les ajudes a la realització d'este tipus d'estudis es limitaran, en el cas d'àrees de l'interior a l'àmbit supramunicipal (comarques, mancomunitats,?) i a l'àmbit municipal, en els altres casos.
Dins de les actuacions a realitzar per part de l'Agència Valenciana del Turisme per a l'any 2007 aprovades -de conformitat amb el que disposa el Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme-, pel Comité de Direcció de l'Agència Valenciana del Turisme, en la sessió de data 15 de desembre de 2006, el programa d'assistència tècnica municipal contempla l'assistència a determinades entitats locals, amb l'objectiu que amb el suport de l'Agència, es puguen pal·liar les limitacions que presenten, des del punt de vista tècnic i econòmic respecte a la planificació i gestió dels seus recursos turístics, com a instrument de millora de la nostra competitivitat actual i garantia de sostenibilitat futura de l'activitat turística.
Objectius del programa d'assistència tècnica municipal
Els objectius del programa d'assistència tècnica municipal són:
a) Pal·liar les limitacions que presenten les entitats locals respecte a la planificació, des del punt de vista tècnic i econòmic.
b) Contribuir a una millor planificació i gestió del turisme a la Comunitat Valenciana
c) Millorar la coordinació en la planificació i gestió del turisme entre les diferents institucions i empreses.
d) Afavorir les polítiques de planificació i gestió integrada i sostenible del turisme a la Comunitat Valenciana
e) Afavorir l'intercanvi d'accions positives de planificació i gestió dins de la Comunitat Valenciana.
f) Facilitar la incorporació d'innovacions a la planificació i gestió turística valencianes.
Per això, en virtut del Decret 185/2004, d'1 d'octubre, del Consell de la Generalitat pel qual s'aprova el Reglament Orgànic i Funcional de la Conselleria de Turisme i ateses les facultats que em conferix l'article 35 de la Llei 5/1983, de 8 d'octubre, del Consell de la Generalitat, pel qual s'aprova el Reglament de l'Agència Valenciana de Turisme i, atés el Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana i la Llei 38/2003, de 17 de novembre, General de Subvencions i el seu Reglament, aprovat pel Reial Decret 887/2006 de 21 de juliol,
DECRETE
CAPÍTOL I
Règim d'ajudes
Article 1. Objecte
Establir el règim de concessió d'ajudes corresponents a l'exercici 2007 per a l'elaboració de documents-guia de planificació i gestió turística.
Article 2. Línia pressupostària
L'import global màxim destinat a atendre les subvencions a què es referix la present resolució serà de cinquanta-dos mil (52.000) euros a càrrec del capítol IV, subprograma 143 "Assistència Tècnica Municipal" del pressupost de l'Agència Valenciana del Turisme per a l'exercici 2007.
Article 3. Actuacions subvencionables
1) Les actuacions que poden ser objecte de subvenció són les ressenyades a continuació:
a) Plans de desplegament turístic/ plans estratègics segons la metodologia que s'adjunta en l'annex I, en municipis que s'ubiquen en l'àmbit territorial d'interior de la Comunitat Valenciana, entenent-se per tals aquells el terme municipal dels quals no siga limítrof amb el mar.
b) Estudis de productes i mercats tradicionals
c) Estudis de nous productes i mercats.
d) Altres relacionats amb els objectius del programa.
2) En el cas de la participació de la inversió privada en el projecte se subvencionarà la inversió realitzada pel municipi o entitat local.
Article 4. Beneficiaris
Municipis, organismes i ens públics de l'esfera local i altres entitats locals d'àmbit supramunicipal amb personalitat jurídica, que presenten limitacions per a la correcta planificació de l'activitat turística per escassetat de recursos econòmics o tècnics i que no hagen desenvolupat estudis de semblants característiques subvencionats per l'Agència Valenciana del Turisme anteriorment.
Article 5. Ajudes
La col·laboració econòmica a efectuar per l'Agència Valenciana del Turisme, no podrà superar el 75% del cost de l'estudi, IVA, despeses i impostos, de qualsevol classe inclosos.
L'import màxim de la subvenció no podrà superar els 10.000 euros
No seran subvencionables aquells projectes en què l'inici de l'execució siga anterior a la presentació de la sol·licitud de l'ajuda. Els sol·licitants podran executar els projectes una vegada presentada la sol·licitud sense necessitat d'esperar que la concessió de l'ajuda es produïsca i sense que això prejutge la decisió que finalment s'adopte.
L'IVA podrà formar part del cost subvencionable, sempre que siga abonat efectivament pel beneficiari i no siga compensable o recuperable. A estos efectes els beneficiaris hauran d'omplir una declaració sobre el caràcter recuperable o no de l'IVA corresponent al projecte.
CAPÍTOL II
Procediment
Article 6. Presentació sol·licituds i documentació
1. Les sol·licituds hauran d'anar acompanyades de la documentació següent:
a) Instància de sol·licitud en imprés normalitzat segons l'annex II i disponible en el servidor www.comunitat-valenciana.com/ zona professional/conselleria de turisme/ programes 2007.
b) Certificat expedit per l'interventor o secretari de la corporació, acreditatiu de l'acord adoptat per l'òrgan competent que aprova l'actuació per a la qual se sol·licita la subvenció i el seu pressupost.
c) Documentació acreditativa i identificativa de l'entitat sol·licitant, quan no es tracte de municipis.
d) Descripció de l'estudi objecte de la subvenció, cronograma, empresa o professional encarregat de la seua realització i detall de la metodologia que s'ha de seguir. Es farà especial menció al nivell de detall de les actuacions o estratègies que es proposen en l'estudi, així com de les fitxes d'anàlisi de recursos turístics. Així mateix, es descriuran les tècniques de participació social que es despleguen en el marc de l'estudi (entrevistes, meses de treball, enquestes, presentacions públiques, notes de premsa, etc.) .
e) Estimació de l'oferta turística no reglada disponible en el municipi o àmbit d'actuació i evolució recent.
f) Pressupost referit al 2007 dedicat al turisme (detall del capítol de despeses) .
g) Recursos humans disponibles en l'àmbit de la gestió turística (dedicació total/parcial)
h) Relació d'estudis existents a disposició del beneficiari relacionats amb el projecte objecte de la subvenció.
i) Certificat expedit per l'interventor o secretari de la corporació, sobre altres ajudes sol·licitades o obtingudes per al mateix projecte. En cas de no haver haver-ne cap altra, es farà constar expressament.
j) Fitxa de manteniment de tercers (dades bancàries) segons model obtingut en el servidor www.comunitat-valenciana.com/ zona professional/conselleria de turisme/ programes 2007.
2. Les sol·licituds es presentaran en el Registre General de la Conselleria de Turisme, Agència Valenciana del Turisme, av. Aragó 30 de València, així com en els registres dels Servicis Territorials de Turisme d'Alacant, Castelló i València, Oficina d'Administració Turística de Benidorm, així com en qualssevol de les formes previstes en l'art. 38.4 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú.
Quan la sol·licitud no reunisca els requisits establits en l'art. 70 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o no s'acompanye la documentació que d'acord amb esta orde resulte exigible, es requerirà a l'interessat perquè en el termini de 10 dies esmene la falta o acompanye els documents preceptius, amb indicació que, si així no ho fa, se li tindrà per desistit en la petició, prèvia resolució que haurà de ser dictada en els termes que preveu l'article 42 de la dita llei.
El termini de presentació de sol·licituds serà de 45 dies naturals a partir de la seua publicació en el DOCV.
Article 7. Valoració sol·licituds i criteris ponderació
Per a establir els beneficiaris i l'import de l'ajuda, es tindrà en compte positivament la població afectada pel projecte, l'evolució recent de l'oferta, la menor disponibilitat de recursos econòmics i humans, l'adequació de l'estudi a les prioritats del destí en matèria de planificació i la participació de la inversió privada.
Article 8 Tramitació sol·licituds i resolució del procediment
1. L'òrgan competent per a la instrucció del procediment d'ajudes establit per la present resolució és el Servici d'Estudis i Planificació de l'Agència Valenciana del Turisme.
2. a) Una vegada avaluades les sol·licituds per l'òrgan instructor, d'acord amb els criteris establits en l'article anterior, s'establirà un orde de prelació de major a menor puntuació obtinguda. En el cas que dos o més sol·licitants obtingueren la mateixa puntuació, seran ordenats segons la seua oferta turística, col·locant en primer lloc al municipi amb major capacitat d'oferta reglada.
b) Establit dit orde de prelació, els expedients estraslladaran a la Comissió de Valoració que s'establix en el número 7 del present article, la qual, després de l'anàlisi del procediment seguit, aplicarà el percentatge màxim d'ajuda del 75% sobre el cost elegible de cada una de les sol·licituds per a calcular l'import de la subvenció corresponent, seguint l'esmentat orde de prelació fins a esgotar la consignació pressupostària establida en l'article 2 anterior. No cap subvenció podrà superar l'import màxim de 10.000 euros establit en l'article 5 de la present resolució.
c) En el cas que efectuades les operacions descrites en l'apartat b) anterior, per esgotament del crèdit pressupostari disponible, es produïra la circumstància que l'últim beneficiari amb una puntuació mínima per a obtindre subvenció haja obtingut el mateix nombre de punts que l'immediatament següent o següents en l'orde de prelació, el percentatge a aplicar a tots els beneficiaris s'ajustarà, disminuint-ho en el mínim imprescindible per a concedir també ajuda a tots aquells que hagen obtingut dita puntuació mínima.
3. Una vegada valorades les sol·licituds amb la quantificació dels corresponents import d'ajuda, i previs els oportuns tràmits, la comissió de valoració, a través del seu president, elevarà la proposta de concessió o denegació d'ajudes a la presidenta de l'Agència Valenciana del Turisme, qui resoldrà sobre l'ajuda i determinarà la quantia.
4. La Resolució es notificarà als interessats en els termes que preveu l'article 58 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Les subvencions concedides seran publicades en el Diari Oficial de la Comunitat Valenciana (DOCV), amb expressió de la convocatòria, del programa i crèdit pressupostari a què s'imputen, beneficiari, quantitat concedida i finalitat o finalitats de la subvenció.
5. El termini màxim per a resoldre les sol·licituds que es formulen serà de sis mesos comptats des de la data de finalització del termini de presentació de sol·licituds. Transcorregut el termini sense que haja recaigut una resolució, s'entendrà desestimada la sol·licitud de concessió de l'ajuda, en els termes que preveu l'article 44 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
6. Les resolucions a què es referix el paràgraf anterior esgoten la via administrativa i contra elles podrà interposar-se recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de 2 mesos a comptar del següent al de la notificació de la resolució.
7. La valoració dels projectes es durà a terme per una comissió presidida pel sotssecretari de Turisme i integrada pel cap del Servici d'Estudis i Planificació, un representant de la Direcció General de Turisme d'Interior, un representant de l'Àrea de Producte, un tècnic Jurídic com a vocals i un tècnic del Servici d'Estudis i Planificació, qui actuarà com a secretari.
Article 9 Incidències posteriors a la concessió
El sotssecretari de Turisme resoldrà les incidències que es produïsquen després de la resolució de concessió, en especial en els supòsits de:
- Modificacions justificades pel beneficiari de la proposta inicial
.
- Minoracions en l'import de les subvencions concedides a què fa referència l'article 14 apartat 1 de la present resolució.
- Revocació de les subvencions concedides en cas de desistiment del sol·licitant.
- Pròrrogues del termini per a l'aportació de documents acreditatius de l'execució.
Article 10. Obligacions del beneficiari
Són obligacions del beneficiari:
a) Acreditar el compliment de requisits i condicions que determinen la concessió o gaudi de l'ajuda.
b) El sotmetiment a les actuacions de control financer que corresponguen.
c) Comunicar a l'Agència Valenciana del Turisme, l'obtenció o sol·licitud d'altres ajudes per a la mateixa finalitat procedents d'altres administracions o ens públics o privats.
d) La realització de l'activitat per a la que va ser concedida la subvenció, que serà d'exclusiva responsabilitat de l'entitat.
e) Qualssevol altres previstes en l'article 14 de la Llei 38/2003, de 17 de novembre, General de Subvencions.
Article 11 Publicitat i divulgació resultats
En compliment del que establix l'article 18.4 de la Llei General de Subvencions, les actuacions que es realitzen en el marc de la present convocatòria hauran d'exhibir un distintiu en què es faça constar que el projecte ha sigut finançat parcialment per l'Agència Valenciana del Turisme. El text i característiques del dit distintiu vindran normalitzats per la pròpia Agència Valenciana del Turisme.
Tant el beneficiari com l'Agència Valenciana del Turisme tindran dret a accedir a la informació que es derive dels projectes realitzats, i podran divulgar i distribuir o efectuar qualsevol comunicació pública de l'estudi, sempre de comú acord, així com utilitzar les dades que obren, sense haver de contraure per això cap obligació de tipus econòmic.
Article 12. Liquidació d'ajudes
Per a rebre l'ajuda el beneficiari haurà de presentar en el Servici d'Estudis i Planificació de l'Agència Valenciana del Turisme, un exemplar imprés de l'estudi i la seua versió en format digital, abans del 30 de novembre de 2007, junt amb un certificat de l'obligació de pagament, expedit per l'interventor o secretari de la corporació, en els quals conste l'acord de reconeixement de l'obligació per l'òrgan competent. Si l'estudi es finançara per unes quantes fonts, en la certificat també s'haurà de mencionar que entre totes les ajudes rebudes no se supera l'import total.
Així mateix, hauran d'aportar còpia de les factures pagades a l'empresa encarregada de realitzar l'estudi, degudament diligenciades.
No s'efectuarà per part de l'Agència Valenciana del Turisme cap transferència si amb anterioritat al dit abonament no s'ha justificat estar al corrent en el compliment de les seues obligacions tributàries i amb la Seguretat Social en la forma establida en l'Orde de la Conselleria d'Economia i Hisenda de 30 de maig de 1996.
Article 13. Comissió Tècnica
Durant la realització de l'estudi, les entitats beneficiàries comptaran amb l'assistència del Servici d'Estudis i Planificació, mitjançant la constitució d'una Comissió Tècnica amb representació d'ambdues parts per a la supervisió de l'evolució de l'estudi a fi de garantir la seua qualitat.
Article 14. Minoració i reintegrament de les subvencions
1. L'alteració d'algunes de les característiques de l'estudi la subvenció del qual haja sigut aprovada, l'incompliment de condicions i terminis establits en la resolució, l'execució parcial de l'actuació, la insuficient justificació de les despeses efectivament realitzades i la concessió després de la presentació de la sol·licitud d'altres ajudes públiques o privades, la suma conjunta de la qual excedisca l'import del cost subvencionable de l'actuació, podrà donar lloc a la minoració de la subvenció concedida.
2. L'incompliment pel beneficiari de qualsevol dels requisits, condicions i la resta de circumstàncies que van donar lloc a l'atorgament de la subvenció, la variació de la finalitat de l'actuació o la falta de justificació de la realització de l'actuació, així com qualsevol altra causa de les previstes en l'article 37 de la Llei 38/2003, de 17 de novembre, General de Subvencions, donarà lloc a la incoació per l'òrgan competent per a la concessió de les ajudes del corresponent expedient que podrà finalitzar, si fa el cas, amb la resolució de la subvenció concedida. En la tramitació del procediment es garantirà, en tot cas, el dret de l'interessat a l'audiència
DISPOSICIONS FINALS
Primera
El sotssecretari de la Conselleria de Turisme queda facultat per a dictar les disposicions i adoptar les mesures que considere oportunes per al desplegament i aplicació del que disposa la present resolució.
Segona
La present resolució entrarà en vigor l'endemà de la seua publicació en el Diari Oficial de la Comunitat Valenciana.
La present resolució posa fi a la via administrativa. D'acord amb els articles 116 i 11 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com als articles 8, 14.2 i 46 de la Llei 29/1998, de 13 de juny, Reguladora de la Jurisdicció Contenciosa Administrativa, els interessats poden interposar recurs de reposició, amb caràcter positiu, davant de l'òrgan que ha dictat esta resolució, en el termini d'un mes a comptar de l'endemà de la seua publicació. Alternativament, pot interposar-se recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua publicació.
València, 12 de març de 2007.- La presidenta de l'Agència Valenciana del Turisme: Mª Milagrosa Martínez Navarro.
ANNEX I
METODOLOGIA RECOMANADA PER A LA REALITZACIÓ DE PLANS ESTRATÈGICS DE TURISME
L'estudi a realitzar comprendrà una fase anàlisi turística i dels factors que sobre este sector incidixen i un diagnòstic DAFO que donarà lloc a la formulació d'objectius i a les propostes d'actuació i recomanacions per a l'exercici de l'activitat turística a curt i mitjà termini.
Principis rectors del Pla de Turisme:
a) Perspectiva integral
b) Desenvolupament sostenible i equilibri mediambiental
c) Participació social
d) Cooperació publicoprivada
e) Coordinació en la gestió del pla
f) Continuïtat del pla
L'estudi contemplarà l'anàlisi dels aspectes següents:
a) Anàlisi geogràfica
b) Anàlisi demogràfica
c) Anàlisi socioeconòmica
d) Anàlisi urbanística
e) Anàlisi de l'oferta turística, demanant informació sobre hotels, hostals, pensions, apartaments turístics, albergs i cases rurals, habitatges de segona residència, càmpings, restaurants, cafeteries i agències de viatge.
f) Anàlisi dels recursos turístics (naturals, paisatgístics, històrics, culturals, monumentals, artístics, festes, esdeveniments programats i esdeveniments, gastronomia, etc.) i d'altres que, sense ser turístics tinguen potencialitat per a ser-ho (comerç) .
g) Anàlisi de la demanda turística, que podrà realitzar-se a través de fonts disponibles, directes o indirectes, a través de l'oferta o de la demanda.
h) Anàlisi de posicionament davant altres destinacions turístiques i identificació d'avantatges competitius.
Un dels criteris metodològics que han de satisfer-se és el d'aconseguir línies de diàleg, consens i participació social com a element bàsic que ajudarà a la posada en marxa de mesures i actuacions, utilitzant les tècniques necessàries (taules de treball, entrevistes, enquestes d'opinió, etc) en les que s'invitarà a participar a agents econòmics i socials de l'àrea, amb l'objecte que aporten la seua visió i propostes per a la millora de l'activitat turística.
D'acord amb els estudis i les accions de participació anteriors, es realitzarà un diagnòstic per mitjà d'una anàlisi DAFO, que donarà lloc a la formulació d'objectius, elaboració del model turístic a seguir i a la proposta de línies d'actuació sobre l'oferta, la demanda i la gestió del pla, a mitjà/llarg termini.